b'\n_START_ARTICLE_\nPretty Maids\n_START_SECTION_\nHistorie\n_START_PARAGRAPH_\nBandet har i tidens l\xc3\xb8b solgt flere hundredetusinde albums, men de har aldrig sl\xc3\xa5et igennem for alvor, bortset fra et lokalt gennembrud i Japan i 90\'erne. Igennem tiden har bandet varmet op for navne som Black Sabbath, Rainbow, Whitesnake, Deep Purple, Alice Cooper og Saxon. Desuden spillede de til Monsters of Rock i Tyskland i 1987 sammen med hovednavnene Metallica og Deep Purple. I 1983 blev bandet k\xc3\xa5ret til \xc3\xa5rets band af det ansete engelske blad Kerrang!. Rick Hanson forlod bandet f\xc3\xa5 uger f\xc3\xb8r take of til New York, hvor albummet "Future World 1987\xe2\x80\x9d skulle have v\xc3\xa6ret det store gennembrud i USA. Det var  produceret af Eddie Kramer, og p\xc3\xa5 udgivelsestidspunktet var det den dyreste producerede CD fra et dansk band; Det store gennembrud udeblev, men albummet pr\xc3\xa6sterede at tjene sig hjem. P\xc3\xa5 albummet "Jump the Gun" fra 1990 medvirkede trommeslageren Ian Paice og det blev produceret af Roger Glover, begge fra Deep Purple. _NEWLINE_I dag spiller bandet j\xc3\xa6vnligt rundt omkring i Danmark, Sverige,Tyskland Spanien og Japan, hvor de stadig har en relativ stor fanskare._NEWLINE_5. oktober 2019 meddelte gruppen at forsanger Ronnie Atkins har f\xc3\xa5et konstateret lungekr\xc3\xa6ft, og at de aflyser alle koncerter frem til slutningen af januar.\n_START_SECTION_\nDiskografi\n_START_PARAGRAPH_\nPretty Maids har siden deres begyndelse i 1981 udgivet 13 studiealbums og 4 EP\'er. De har desuden udgivet 3 opsamlingsalbum, samt tre liveudgivelser.'